**Pojašnjenje Javnog poziva za podnošenje Programa za obavljanje usluge sakupljanja neopasne otpadne ambalaže**

 Dana 19. listopada 2015. godine društvo Respekt d.o.o. kao zainteresirana članica zajednice ponuditelja za Javni poziv za podnošenje Programa za obavljanje usluge sakupljanja neopasne otpadne ambalaže objavljenog 30. rujna 2015. godine (“Narodne novine“ broj 104/15), Fondu za zaštitu okoliša i energetsku učinkovitost podnio je upit sljedećeg sadržaja:

 „Obzirom na tekst i upute Javnog poziva smatra li se poduzetnikom u poteškoćama onaj poduzetnik koji ima temeljni kapital 3.000.000 kn, proteklih 5 godina svake godine posluje i prikazuje gubitak od 10 do 15 miliona kuna ali ne umanjiva temeljni kapital nego ga prenosi u sljedeća razdoblja?“

Slijedom navedenog upita, sukladno točki 4.2 teksta cit. Javnog poziva, Fond daje pojašnjenje slijedećeg sadržaja:

**Kada društvo iskazuje gubitak iznad temeljnog kapitala, takvo društvo ima veće obveze od imovine i ima poteškoće u poslovanju zbog nemogućnosti ispunjavanja svojih obveza. Sukladno navedenom, poduzetnik čiji je gubitak veći od temeljnog kapitala ne ispunjava predmetni uvjet ovog Javnog poziva.“**

Zagreb, 30. listopada 2015.

 DIREKTOR

Sven Müller, dipl. ing. građ.,v.r.